text: Llagostera Ràdio - Els passatgers a l'aeroport de Girona cauen un 4% el 2019 i no arriben als dos milions
  Un avió aparcat a les pistes de l'Aeroport Girona-Costa Brava. / Foto: Aleix Freixas (ACN)
  Article Anterior 3 anys i 9 mesos de presó per un home de Sant Feliu de Guíxols per falsificar diners i documents
  Següent Article Llagostera bonificarà el 95% de l'IBI als propietaris de pisos buits que els posin a lloguer i castigarà els que no ho facin
  A més, aquesta davallada ha suposat tornar-se a quedar a les portes dels dos milions de passatgers, amb un total de 1.932.213 usuaris.
  De tota manera, durant el mes de desembre 37.665 persones han trepitjat la terminal gironina, fet que representa un 0,98% més que les que ho van fer durant el mateix mes de 2018.
  Pel que fa a les companyies, Ryanair manté el monopoli dels vols durant els mesos d'hivern i gairebé vuit de cada deu passatgers ha utilitzat l'aerolínia irlandesa durant el desembre.
  D'altra banda, Pobeda Airlines segueix creixent i aquest desembre ha transportat 6.338 passatgers en la connexió que té amb diversos aeroports de Rússia. Aquesta xifra representa un 74,22% més que els usuaris que hi havia durant el desembre de 2018 i un 4,16% més dels que hi van volar el mes de novembre.
  Gràcies a aquest increment, el mercat rus es situa en la tercera posició en nacionalitats dels visitants a la terminal gironina. En primer lloc hi segueix havent-hi els italians, que són els que més aposten per volar a Girona durant els mesos d'hivern. El desembre de 2019, 13.121 persones de nacionalitat italiana van utilitzar les instal·lacions de Vilobí d'Onyar.